മുഖ്യമന്ത്രിയുടെ സ്വാതന്ത്ര്യദിന പരിപാടിയില് കറുത്ത മാസ്ക്കുകള്ക്ക് വിലക്കേര്പ്പെടുത്തി തിരുവനന്തപുരം: മുഖ്യമന്ത്രി പിണറായി വിജയന്റെ പങ്കെടുത്ത സംസ്ഥാനത്തെ സ്വതന്ത്ര്യ ദിന പരിപാടിയില് കറുത്ത മാസ്കുകള്ക്ക് വിലക്ക്. കറുത്ത മാസ്ക്ക് ധരിച്ചെത്തുന്നവര്ക്ക് പോലീസ് നീലമാസ്ക്ക് നല്കി ധരിപ്പിച്ച ശേഷം മാത്രമാണ് സ്റ്റേഡിയത്തിലേക്ക് പ്രവേശനം അനുവദിച്ചത്. തിരുവനന്തപുരം സെന്ട്രല് സ്റ്റേഡിയത്തിലാണ് മുഖ്യമന്ത്രി പതാക ഉയര്ത്തിയത്. നിയമസഭയ്ക്ക് അകത്തും പുറത്തും പ്രതിപക്ഷത്തിന്റെ പ്രതിഷേധം നടക്കുന്ന സാഹചര്യത്തിലാണ് മാസ്കുകള്ക്കും വിലക്ക് ഏര്പ്പെടുത്തിയത്. കൊറോണ മഹാമാരിയുടെ പശ്ചാത്തലത്തില് ഈ വര്ഷത്തെ സ്വാതന്ത്ര്യദിനാഘോഷ പരിപാടികളില് പൊതുജനങ്ങള്ക്കും കുട്ടികള്ക്കും മുതിര്ന്ന പൗരന്മാര്ക്കും പ്രവേശനം ഉണ്ടായിരുന്നില്ല.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ സ്വാതന്ത്ര്യമെന്ന വാക്കിനെ അര്ത്ഥപൂര്ണമാക്കാമെന്നാണ് സ്വാതന്ത്ര്യ ദിനാശംസകള് നേര്ന്ന് മുഖ്യമന്ത്രി പറഞ്ഞത്. സിപിഎം ഓഫീസുകളിലും ദേശീയ പതാക ഉയര്ത്തിയിരുന്നു. എകെജി സെന്ററില് സിപിഎം സംസ്ഥാന സെക്രട്ടറി എ. വിജയരാഘവനാണ് ദേശീയ പതാക ഉയര്ത്തിയത്. ചരിത്രത്തില് ആദ്യമായാണ് സിപിഎം ഓഫീസുകളില് പതാക ഉയര്ന്നത്.